**АИТВ- ИНФЕКЦИЯСЫ ЖӘНЕ ОНЫҢ АЛДЫН АЛУ**

АИТВ – инфекциясының таралуы және оның алдын алу мәселелерінің өзектілігі, АИТВ-мен өмір сүретін адамдар санының өсуімен анықталады. АИТВ-инфекциясының таралуы жаһандық ауқым алып, қысқа мерзім ішінде ол медицина үшін нөмірі бірінші проблемаға айналды.

**Негізгі ұғымдар:**

**АИТВ**  (адамның иммун тапшылығы вирусы) - АИТВ-инфекциясын және ЖИТС-ты қоздырушы.

**АИТВ-инфекциясы** – оның себебі АИТВ, ал соңында ЖИТС болып табылатын инфекциялық ауру.

**ЖИТС – жұқтырылған иммун тапшылығы синдромы** – бұл - адамның иммун жүйесінің, инфекцияның кез-келген түріне қарсылық білдіре алмайтындай зақымданған кездегі АИТВ-инфекциясының соңғы сатысы. Тіпті ең еленбейтін кез-келген инфекция, ауыр сырқатқа және өлімге ұшыратуға қабілетті.

Жұқтырған кезден бастап аурудың алғашқы белгілерінің, ЖИТС –тың дамуына дейін пайда болуы, едәуір уақыт аралығында, кейде бірнеше жылдан кейін өтеді. АИТВ-жұқтырылғандардың жартысында симптомсыз кезеңі он жылға жуық аралығын құрайды. Қанға түскен кезінде АИТВ иммунитетке жауапты қан жасушаларына таңдап бекиді, бұл - осы жасушалардың үстінде АИТВ- ны танып білетін CD 4 - ерекшелік жасушалардың болуына байланысты ықпал етеді.Осынау жасушалардың ішінде АИТВ белсенді түрде көбейеді және иммундық жауап қалыптасқанға дейін де бүкіл организм бойынша тез таралады. Бірінші кезекте лимфожүйелерін зақымдайды, себебі ол көптеген санда иммундық жасушалардан тұрады.

АИТВ ауруының өршіген кезінде, CD 4 лимфоциттер - иммундық жасушалардың барған сайын көптеген санын зақымдауға әкеледі, осылардың саны бірте-бірте азаяды, ең соңында сындық санға жетеді, мұны ЖИТС-тың бастамасы деп санауға болады.

**АИТВ-инфекциясын қалай жұқтыруға болады.**

1. Жыныстық қатынас кезінде. Жыныстық жол - бүкіл дүниежүзінде АИТВ-инфекциясы берілуінің кең таралған жолы. Ұрық АИТВ-ның көптеген санынан тұрады. АИТВ-ның берілу қауіпі жыныс жолымен берілетін ілеспелі инфекциялары кезінде көбейеді. АИТВ сонымен бірге аналық бездің мойны мен бөлінетін қынапта анықталады.

2. Инъекциялық нашақорлар арасында бір шприцті немесе инелерді пайдалану кезінде.

3. Қан мен оның құрауыштарын құю кезінде. АИТВ донорлық қан препараттарында, жаңадан тоңазытылған плазмада, тромбоцитарлы массада және басқаларында болуы мүмкін. Жұқтырылған қан құюдың 90-100% жағдайы жұқтыруға әкеледі.

4. Анадан балаға берілуі. Ұрыққа жұқтыру, жүктілігі кезінде болуы мүмкін - вирус плацент арқылы, сондай-ақ босану кезінде өтіп кетуге қабілетті. Қауіп - медициналық қадағалаудың сапасына және жүктілігі кезінде ананың емделуіне, ана денсаулығының жай-күйіне және АИТВ-инфекциясының сатысына тәуелді болады. Сонымен бірге қауіп, сәбиді емшектен емізген кезінде де болады. Вирус АИТВ жұқтырылған әйелдің емшек уызында және емшек сүтінде анықталады. Сондықтан да АИТВ-инфекциясы емшектен емізуге қарсы көрсеткіште болып табылады.

5. Науқастан медициналық персоналға және кері қарай. АИТВ-жұқтырылған қаннан жұқтырған өткір затпен жарақаттанған кезде, жұқтыру қауіпі шамамен 0,3% құрайды. Жұқтырылған қанның шырышты және зақымданған теріге түсуі кезіндегі қауіп бұдан да төмен.

**АИТВ –инфекциясын қалай жұқтырмауға болады.**

Егер Сіздің айналаңызда АИТВ-жұқтырылған адам бар болса, мынадай жағдайларда АИТВ жұқтыруға болмайтындығын есте ұстау қажет: жөтелгенде және түшкіргенде; қол алысқанда; құшақтасқанда және сүйіскенде; ортақ тамақ пен сусындар ішкенде; бассейндерде, моншаларда, сауналарда; қан сорғыш насекомдар мен хайуандар шаққанда, себебі АИТВ – бұл адамның вирусы ғана; сілекей мен басқа да биологиялық сұйықтықтарда, жұқтыру әкелуге қабілетсіз, өте азғантай сандағы вирустан тұрады. Егер биологиялық сұйықтық (сілекей, тер, көз жасы, зәр, нәжіс) қаннан тұратын болса, жұқтыру қауіпі орын алады.

**АИТВ-ның алдын алу.**

Өкінішке қарай, қазіргі уақытқа АИТВ-ға қарсы тиімді вакцина әзірленбей отыр. Әзірше АИТВ жұқтырудың алдын алу, алдын алудың жалпы шараларымен ғана шектелуде.

1. Қауіпсіз секс. Презервативтерді пайдалану, жұқтыруды болдырмауға көмектеседі, алайда презервативті дұрыс пайдаланған кезде ол ешқашан 100% қорғай алмайды.

2. Жыныстық қатынасқа адалдығын сақтайтын бір ғана серіктесің болуы керек. Егер жыныстық серіктестер жұқтыру қаупіннің болмауына сенімді болғысы келсе, олар екеуі де АИТВ-ға тексерілуге тиіс.

3. Есірткіні тұтынудан бас тарту. Егер құштарлығын жеңу мүмкін болмаса, жаңадан бір реттік қана инені пайдалануы керек және ешқашанда ортақ инелер мен шприцтерді пайдаланбауы керек.

4.АИТВ-жұқтырылған аналар сәбиін емшектен емізуді болдырмауға тиіс.

5. Медицина персоналы тікенекті-өткір кесіп кететін медициналық құрал-саймандармен жұмыс істеуі кезінде, биологиялық сұйықтықпен жұмыс істеуі кезінде қауіпсіздікті сақтаудың әмбебап шараларын сақтауға тиіс.

Алдын алу жұмысы бөлімінің эпидемиолог-дәрігері Н. Синельникова.